Juliol | 2021 | Ramon Camats\nArchive for Juliol de 2021\nSENSE FI NO HI HA CAMÍ\nPosted in APROVAR I SUSPENDRE, Educació, MALA EDUCACIÓ on 04/07/2021| Leave a Comment »\n«Caminante, no hay camino, se hace camino al andar». Aquests coneguts versos de Machado contenen una veritat parcial. El camí és caminar, cert, no és una cosa feta, sinó que es fa, i no té altra existència que l’acció del caminant. I tanmateix, bé cal que aquest sàpiga cap on va, altrament no començaria la ruta. A Alícia al país de les meravelles, de Lewis Carroll, en una conversa entre un gat i Alícia, aquesta pregunta: «Cap on em puc dirigir des d’aquí?» El gat li respon: «Això depèn d’on vulguis anar.» Alícia replica: «Ah, això tant se me’n dóna.» I el gat contesta: «Doncs, aleshores és igual cap on et dirigeixis.» El gat té tota la raó del món. Si no tenim un objectiu, una fita, un destí, digueu-li com vulgueu, és igual la direcció que emprenguem: no anirem enlloc. I també és indiferent l’indret des del qual partim, ni que sigui a tocar d’un possible destí.\nTot plegat té molt a veure amb l’educació: els objectius són les metes de l’acció educativa. Són aquelles coses: coneixements, destreses, actituds, que esperem que els alumnes assoleixin acompanyats per nosaltres –els docents– i gràcies, naturalment, al seu propi esforç i perseverança. Però, ai, si bé tothom creu que les criatures han de ser educades, hi ha gran discrepància quant als objectius finals de l’educació. Per a uns, cal educar per a la vida. Educar és ensenyar a viure, però no qualsevol forma de vida, no la d’un delinqüent o d’un ignorant, en tot igual a una bèstia. Això significa que el «problema» de l’educació és essencialment ètic. Els que pensem així tenim la convicció que ensenyar és més que una feina car és, alhora, una tasca intel·lectual i una empresa moral.\nPer a uns altres, l’objectiu de l’educació no és altre que proporcionar a uns un mitjà de vida i als altres una mà d’obra dotada de les «competències professionals» bàsiques que els permeti ‒i no cal més‒ rendir laboralment. Per a uns tercers, finalment, l’educació no és altre que un camp de batalla polític, on cal sembrar consignes per recol·lectar vots. No dic més, volgut lector. Vostè, que és una persona educada, formada i amb criteri propi, sabrà disculpar les meves simplificacions, i alhora em podrà dir quina o quines de les tres orientacions està prenent l’educació al nostre país.


Actualitat – CIDE-PROVES\nJa podeu veure el lip dub que ha fet el CIDE per al seu 50è aniversari!\nEls alumnes de 4t d’ESO que cursen l’assignatura d’alemany han fet una sortida al Mallorca Magazine, un diari setmanal que es fa íntegrament en llengua alemanya. Al diari van visitar la redacció on els periodistes els van explicar com era el seu dia a dia. A més, van …\nSortida pel casc antic de Palma amb els alumnes de 1r i 2n de PMAR (ESO)\nEls alumnes de 1r i 2n de PMAR, el Programa de Millora d’Aprenentatge i rendiment d’ESO, han fet una sortida pel nucli antic de la ciutat de Palma. Acompanyats pels professors de l’Àmbit Sociolingüístic Ana Villatoro i Tià Vallbona, han pogut contemplar les meravelles arquitectòniques de la ciutat. …\nEls alumnes de 6è A d’Educació Primària han celebrat un mercadet solidari en favor de la Fundació “SOS Animal” amb un gran èxit de participació i de recaptació. Amb moltes ganes i il·lusió els alumnes han afrontat una dura jornada on es posava a prova tota la feina realitzada …\nPage 1 of 1912345\t»\t10...Darrer »


L'exposició dels 40 anys del FGC arriba a Terrassa per reivindicar el «mètode Ferrocarrils» | RubiTV.cat\nExposició «40 anys de creixement» de FGC\nper Marc Solé , Terrassa, 3 de març de 2020 a les 20:11 |\nL'exposició «40 anys de creixement» compta amb sis blocs temàtics. | Marc Solé\nL'exposició "Quaranta anys de creixement", que repassa la història dels Ferrocarrils de la Generalitat (FGC) des del seu naixement el 1979, pot visitar-se al Museu Nacional de la Ciència i la Tecnologia (mNACTEC) de Terrassa des d'aquest dilluns, en què la mostra ha estat inaugurada a les instal·lacions del mateix museu.\nQuant al títol de l'exposició, el president de FGC, Ricard Font, ha remarcat que evoca a la filosofia de la companyia, explicant que el "mètode ferrocarrils" consisteix en la gestió eficaç, discreta i basada en el progrés, afegint que el potencial ferroviari "escriu el potencial d'un país".\nL'acte ha comptat amb la presència d'un centenar d'assistents. Foto: Marc Solé\nL'acte ha estat encapçalat pel propi Font, la regidora de Transports de l'Ajuntament de Terrassa, Lluïsa Melgares, el director del mNACTEC, Jaume Perarnau i el director de l'Agència Catalana del Patrimoni Cultural, Josep Manuel Rueda. També hi han assistit regidors de tots els partits polítics presents al consistori egarenc.\nRicard Font ha iniciat la seva intervenció amb un record per a Josep Rull, del qual, davant la presència de la seva dona, Meritxell Lluís, ha desitjat que aviat "pugui tornar a treballar prop d'aquí". El màxim mandatari també ha destacat el paper de FGC a Terrassa, recordant que les estacions de Terrassa van augmentar un 77% el nombre de passatgers arran de les obres, culminades el 2014. Aleshores, ha dit, l'afluència dels vagons a la ciutat ha passat dels dos milions i mig el 2014 a quatre milions i mig el 2019.\nEls membres del consistori i Ricard Font, entre d'altres, atenen a la visita guiada per la mostra. Foto: Marc Solé\nD'altra banda, Lluïsa Melgares, regidora de Transports de Terrassa, ha felicitat la companyia pel seu 40è aniversari destacant "el meravellós entorn" en què es trobarà ara l'exposició. A més ha remarcat l'orgull dels terrassencs per formar part de la història d'una empresa "amb unes grans infraestructures" i ha reivindicat el protagonisme dels Ferrocarrils a la ciutat, recordant que juntament amb la xarxa de busos urbans forma part de la Revolució Verda i permet creuar la ciutat "en vuit minuts".\nTanmateix, la regidora de Tot per Terrassa ha aprofitat la presència del president de FGC per reclamar "més estacions" per la ciutat, al·legant que la part sud de la ciutat "podria estar més ben comunicada". En aquesta línia, també ha volgut manifestar la necessitat de connectar la ciutat amb la Universitat Autònoma i ha criticat la zonificació, comentant que la zona 3 de Terrassa "no hi ha qui l'aguanti".\nUn tren cada cinc minuts: FGC augmenta la freqüencia de pas a la línia Barcelona-Terrassa\nDesprés dels parlaments inicials, ha efectuat una visita guiada per l'exposició, presenta imatges, infografies, i material representatiu dels quaranta anys de l'empresa pública "amb més implementació al territori", tal com ha afirmat Ricard Font, el seu president. D'aquesta manera, l'exposició presenta l'evolució dels vagons, la modernització de totes les línies del servei, així com un repàs dels moments clau de la companyia, com l'absorció del Cremallera de Núria el 1986, la posada en funcionament del Telecabina de la Molina el 1999 o el soterrament del tren a Terrassa el 1987, així com el perllongament de les dues capitals del Vallès Occidental, el 2015 i el 2017, respectivament.\nL'exposició presenta material històric relacionat amb la companyia, com bitllets o abonaments Foto: Marc Solé\nLa mostra està formada per sis blocs temàtics, que volen donar una perspectiva completa de les circumstàncies, modificacions i progrés que ha patit la companyia en els seus quaranta anys de vida. En aquesta direcció, s'hi mostren els orígens, el naixement, la seva relació amb el turisme i la muntanya, les línies del Vallès i el Llobregat, la línia entre la Pobla de Segur i Lleida i el present i futur de la companyia.\nL'exposició "40 anys de creixement" va ser presentada al Palau de la Generalitat , coincidint amb l'acte oficial de commemoració dels 40 anys de FGC. Més tard va ser exposada al Museu del Ferrocarril de Catalunya, a Vilanova i la Geltrú, i ara arriba a Terrassa, on s'hi estarà fins al 3 de maig abans de passar per poblacions com Ripoll, Sant Boi de Llobregat, Cerdanyola del Vallès o la Pobla de Segur.\nLa mostra aporta un ampli recull de fotografies de moments que han marcat un abans i un després a FGC. Foto: Marc Solé\nL'empresa pública Ferrocarrils de la Generalitat va néixer el 5 de setembre de 1979 per assumir la gestió de les xarxes de ferrocarril que l'Estat acabava de traspassar al Govern català. Avui en dia, l'empresa dóna feina a 1.900 persones i el 2019, els seus trens van tancar l'any havent transportat 91,1 milions de persones, 66 dels quals a la línia Barcelona-Vallès.\nActualment, FGC és la companyia ferroviària europea més variada, ja que gestiona línies suburbanes (Vallès i Baix Llobregat), línies de mercaderies (ramals de Manresa i Port de Barcelona), línies de cremallera (Montserrat i Núria), remuntadors i funiculars.\nSocietat, S1, president, 40 anys de creixement, Línia Barcelona-Vallès, ferrocarrils, Ricard Font, ferro, Terrassa, Museu Nacional de la Ciència i la Tecnologia, Ferrocarrils de la Generalitat, mNACTEC, FGC, transport públic, exposició, inauguració, Diputació de Barcelona, S2


Educació Infantil: especialitza't en al primera etapa de la infància - educaweb.cat\nEducació Infantil: especialitza't en al primera etapa de la infància\nL'educació infantil és l'etapa educativa no obligatòria que s'ocupa dels nens des del naixement fins als sis anys d'edat. Les sortides professionals per als titulats no es limiten als centres educatius formals, també abasten l'educació no formal (centres lúdics, per exemple), i els serveis socials d'atenció a la infància.\nT'interessa professionalment aquesta etapa del desenvolupament? En aquest especial t'expliquem quina és la formació necessària, quines competències has de desenvolupar per fer bé la teva feina i com especialitzar-se en la prevenció del fracàs escolar des de la infància.\nFormació i competències per ser un bon educador infantil\nSi vols treballar com a educador/a infantil necessites formació específica, com el Grau en Educació Infantil o el cicle formatiu de grau superior en Educació Infantil. A més, existeixen un bon nombre de màsters i cursos d'especialització que et permetran aprofundir en el coneixement.\nPerò, com en qualsevol ocupació, per ser un bon professional necessites desenvolupar les teves competències transversals. Quines són les habilitats bàsiques per ser un bon educador infantil?\nEn primer lloc, has de saber que treballar amb nens i joves precisa de molta dedicació, paciència i empatia. En el cas concret de l'educació infantil, es tracta nens que estan creixent, així que s'ha de saber comprendre al nen tenint en compte la seva etapa del desenvolupament.\nLes habilitats comunicatives són clau. És una professió que exigeix un constant feedback recíproc, tant per part dels nens, com dels pares i de l'educador. La creativitat per plantejar dinàmiques adequades a la seva edat i la flexibilitat davant els canvis són essencials. A més, no hem d'oblidar que l'educador és una figura primordial en el creixement d'un nen i serveix com a exemple de conducta.\nEducació Infantil: la base de la prevenció del fracàs escolar\nEncara que sembli que es tracta d'una etapa molt inicial de la infància, l'educació infantil té molt a veure amb la prevenció del fracàs escolar. De fet, una de les estratègies per reduir els elevats índexs d'abandó prematur dels estudis és incidir en la prevenció des de l'educació infantil, doncs segons l'informe "Aprenentatge i cicle vital. La desigualtat d'oportunitats des de l'educació preescolar fins a l'edat adulta" elaborat per l'Obra Social La Caixa, la inversió en educació infantil i l'escolarització primerenca són dues de les claus per reduir la desigualtat i l'abandó escolar.\nAixí doncs, l'educació infantil és essencial per a un bon començament. Però, com es pot prevenir el fracàs escolar des de la infància? Com desenvolupar aspectes clau per a un bon desenvolupament com l'autonomia en nens tan petits? Per aprofundir en aquests aspectes i millorar el teu rendiment professional, et recomanem que et formis en les següents especialitats:\nEducació emocional. Es tracta d'un dels aspectes més importants de l'educació dirigida a nens de 0 a 6 anys. Aprendre a identificar les emocions, confiar en les persones, enfrontar-se als reptes i aprendre a tolerar la frustració requereix treball i dedicació.\nFormació en necessitats educatives especials. L'escola infantil és el primer nivell en el qual es detecten les necessitats educatives especials. Formar-se per ser capaç de prevenir, detectar i intervenir en l'atenció a la diversitat et permetrà millorar les teves competències en la lluita contra el fracàs escolar.\nFormació en noves metodologies d'aprenentatge. Actualment, existeixen diferents metodologies d'aprenentatge basades en el conductisme, cognitivisme i constructivisme, per posar uns exemples. Si vols estar al dia d'aquestes tendències i veure la millor forma d'aplicar-les, et recomanem que t'informis sobre metodologies innovadores com el Mètode Montessori, la pedagogia Waldorf, el Mètode per projectes, etc.\nIdiomes. Alguns centres d'educació infantil introdueixen l'aprenentatge primerenc d'idiomes, especialment de l'anglès. Conèixer la didàctica dels idiomes adaptada a aquesta etapa escolar és fonamental per poder dissenyar les activitats més adequades al seu nivell.


Titular i Directora\nM.Pau Martínez Ortiz\nCarrer Salvador Allende 2, 08830 Sant Boi\nLa nostra és una institució socioeducativa sense ànim de lucre que té com a finalitat l’atenció als infants, adolescents, joves i les seves famílies, estant especialment receptius a les situacions de vulnerabilitat social d’aquest col·lectiu. Es tracta d’una atenció des de l’Educació Social basada en el mètode preventiu salesià, que parteix de l’acollida incondicional de l’infant, adolescents o jove per arribar a l’acompanyament educatiu personalitzat.\nCom a organització, estem marcats pels valors del nostre Fundador (Don Bosco) del servei als infants, joves i famílies, per l’administració transparent i per la qualitat en l’atenció als nostres destinataris.\nSalesians Sant Jordi – PES Sant Boi és una plataforma educativa d’iniciativa social, sense afany\nde lucre, constituïda al 1998, i va ser creada d’acord amb la Llei 26/1985 de 27 de desembre\nque defineix la Xarxa de Serveis Socials a Catalunya.\nSalesians Sant Jordi-PES Sant Boi vol una societat conscient de les situacions d’exclusió social, i solidària amb aquelles persones que més ho necessiten, transformant la societat a favor del respecte a la dignitat dels infants i joves, i llurs famílies, en tota la seva diversitat.\nVolem aconseguir la promoció social dels infants i joves, com a protagonistes del seu projecte de vida i amb dret a escollir, aconseguint la inclusió social dels infants i joves en situació de risc social, des de la solidaritat i l’equitat.\nL’Entitat vol esdevenir també referent en la intervenció social amb infants i joves als territoris on té presència, amb una gestió responsable, amb criteris integrals de qualitat, de sostenibilitat, d’eficiència i de transparència, amb un treball conjunt, democràtic i en xarxa.


Un condemnat de La Manada perd la condició de guàrdia civil i militar\nActualitzada 04/07/2019 a les 10:15\nEl passat 21 de juny el Suprem va elevar de 9 a 15 anys de presó la condemna als cinc membres de La Manada en considerar els fets ocorreguts en els Sanfermines de 2016 com un delicte continuat de violació\n© El Guàrdia civil, Antonio Manuel Guerrero, un dels cinc membres de La Manada, avui als jutjats de Sevilla per firmar en el marc de les tres compareixences setmanals que han de realitzar, dins de les mesures cautelars decretades, després de ser posat en llibertat sota fiança de 6.000 euros el passat 23 de juny\nAntonio Manuel Guerrero, un dels membres de La Manada condemnats pel Tribunal Suprem a 15 anys de presó per violació, ha perdut la condició de guàrdia civil i militar de carrera, segons publica aquest dijous el Butlletí Oficial del Ministeri de Defensa.\nLa resolució, que firma el director general de la Guàrdia Civil, Felix Azón, subratlla que Guerrero "enquadrat a efectes de règim interior en la Comandància de Còrdova perd la condició de guàrdia civil i de militar de carrera de la Guàrdia Civil" en virtut de la interlocutòria de la secció II de l’Audiència Provincial de Navarra del 29 de juny de 2019 que trasllada el fallo del Tribunal Suprem.\nEl passat 21 de juny el Suprem va elevar de 9 a 15 anys de presó la condemna als cinc membres de La Manada en considerar els fets ocorreguts en els Sanfermines de 2016 com un delicte continuat de violació i no un abús sexual amb prevalença, com van fer dos tribunals anteriors.\nGuerrero ja no és agent de l’institut armat des que va ser ferm el fallo de l’alt tribunal, encara que les retribucions econòmiques les ha mantingut fins el dia d’avui.\nContra la resolució cap recurs d’alçada davant del sotssecretari de Defensa.\nUn altre dels cinc condemnats, el militar Alfonso Jesús Cabezuelo, ja havia estat expulsat de l’Ejercito.


Bases campanyes SENSE IVA - Notícies sobre accessibilitat\nBases campanyes SENSE IVA\nBases promocionals de les campanyes “SENSE IVA” en mitjans publicitaris.\nLes campanyes “SENSE IVA” són una promoció exclusiva, vàlida i aplicable a totes les sol·licituds d’informació realitzades a VALIDA relatives als productes salvaescales publicitats en els mitjans de comunicació.\nLes campanyes “SENSE IVA” tenen una vigència concreta, delimitada en el temps i referenciada a cada suport publicitari. Les campanyes “SENSE IVA” no es prorrogaran en el temps més enllà d’allò explícitament indicat a cada suport. Ex. Si l’anunci menciona “Abril SENSE IVA”, la promoció únicament s’aplicarà durant el mes d’abril.\nLes campanyes “SENSE IVA” no són acumulables a altres promocions ni a descomptes realitzats amb anterioritat per part d’algun agent comercial.\nLes campanyes “SENSE IVA” ofereixen un descompte equivalent a l’import de l’IVA aplicable a cada producte (10%). Tots els productes ofertats per part de VALIDA sempre inclouen l’IVA.\nPodran beneficiar-se de les campanyes “SENSE IVA” únicament aquelles persones físiques que, quan contactin amb VALIDA per primera vegada, mencionin el nom del mitjà de comunicació on han vist o escoltat la campanya.


El tradicional mercat nadalenc del Port de Sagunt romandrà obert fins al 28 de desembre en el Triangle Umbral - Diari Millars, informació local en valencià.\nEl tradicional mercat nadalenc que cada any organitza la delegació de Comerç i Mercats ja està instal·lat en el Triangle Umbral des de divendres passat. La delegada de Comerç i Mercats, Gloria Parra, i la regidora de l’Equip de Govern, Asun Moll, van assistir a l’acte d’inauguració divendres passat, 20 de desembre, amb membres de les associacions de comerciants de la ciutat. Estarà obert fins al 28 de desembre.\nL’horari del mercat serà l’habitual, d’11 a 14 i de 16 a 21 hores, i oferirà productes majoritàriament locals i característics d’estes dates festives com ara pessebres, adorns nadalencs i altres regals. A més alguns dels estands corresponen a ONG o entitats animalistes.\nEste mercat, que des del 29 de desembre al 6 de gener s’instal·larà en la plaça Cronista Chabret, forma part de les activitats que des de la delegació de Comerç i Mercats es duen a terme per a convidar la ciutadania a realitzar les seues compres nadalenques en un ambient més agradable, millor el clima comercial de la ciutat i fomentar el comerç de proximitat.\nEntre estes activitats, va tindre lloc un concert gratuït en l’avinguda 9 d’Octubre dissabte passat, 21 de desembre, i que es repetirà el dissabte, 4 de gener, en Camí Reial a les 12.30 hores.\nPost més nousIncendi en un magatzem del Centre Comercial de Benicarló\nPost més vellsBenicarló habilitarà un parc caní amb obstacles, activitats d’agility i un pipi-can


La compra de roba i les devolucions, necessitats majoritàries dels primers clients\n01 de de març del 2021. 13:43\nEls centres comercials i els comerços de més de 400 metres quadrats han pogut reobrir les portes aquest dilluns 1 de març en el marc del petit ajust de les restriccions vigents a Catalunya per fer front a la pandèmia del coronavirus. Aquests comerços estaven tancats des del 7 de gener.\nAmb les noves mesures, podran obrir de dilluns a divendres i amb el 30% de l’aforament. El cap de setmana hauran de tancar, ja que dissabte i diumenge només poden obrir els comerços considerats essencials (alimentació, farmàcies, perruqueries...).\nLa velocitat de contagi i el risc de rebrot baixen a Catalunya\nImmunització anti-Covid a Catalunya\nVacunar per 5,38 euros l’hora\nAvança Von der Leyen\nLa UE proposarà un passaport de vacunació digital al març\nEls comerciants tenien necessitat urgent de tornar a aixecar la persiana després de gairebé dos mesos sense poder obrir, i els ciutadans tenien ganes de poder anar a aquests centres per realitzar compres o bé tornar productes de la campanya nadalenca. Aquestes ganes, i l’obligació de limitar l’aforament als locals, ha provocat que aquest dilluns es produïssin escenes de cues davant d’algunes botigues situades en centres comercials.\nContentes però resignades estaven les botigues de més de 400 m2. Poden obrir però acotant la superfície de venda a aquests 400 metres i amb el 30% de l’aforament. «Poder obrir és un alleujament, però fer-ho només amb 400 m2 ens sembla poc», explicava a l’agència ACN el responsable del Fes Més de Sant Pere de Ribes. Aquest ha sigut un dels establiments que ha registrat cues.\nRestriccions per coronavirus Govern Comerç Coronavirus a Catalunya Centres comercials


La Jornada Lluís Maria de Puig parlarà de «l'Europa de les persones» - Empordà\nEl president del Consell Català del Moviment Europeu, Xavier Ferrer, tractarà sobre la immigració exterior\nddg 28.11.2018 | 06:30\nGirona celebra avui la sisena edició de la Jornada Lluís Maria de Puig, que girarà entorn de «l'Europa de les persones». L'acte, al Centre Cívic Barri Vell – Mercadal (18.00 hores), s'emmarca dins de la Setmana de la Ciutat Educadora.\nDurant la jornada, el president del Consell Català del Moviment Europeu, Xavier Ferrer, pronunciarà la conferència La immigració exterior a la Unió Europea: reptes vs. oportunitats.\nTot seguit el director i la coordinadora pedagògica de l'Institut Santa Eugènia, Francesc Martí i Mercè Sanchez, presentaran el projecte guanyador de la Beca Girona Premi d'Europa 2018: @Volta_a_Europa. Per acabar, la professora agregada i membre de l'àrea de Dret Internacional Públic de la UdG Mariona Illamola, pronunciarà la conferència L'Europa de les persones que tenim és la somiada?.


DANIELE STAUB ACABA DE FER UN GRAN CANVI DE CABELL I AMB PROU FEINES RECONEIXEM LA SEVA - BELLESA - 2019\nDaniele Staub acaba de fer un gran canvi de cabell i amb prou feines reconeixem la seva\nLes Dones De Moda Del Club Bellesa 2019 Daniele Staub acaba de fer un gran canvi de cabell i amb prou feines reconeixem la seva\nSuspense: Blue Eyes / You'll Never See Me Again / Hunting Trip (Juliol 2019).\nL'última vegada que vam veure a Danielle Staub, l'estel de Real Housewives of New Jersey trets habituals que baixaven molt per sota de les seves espatlles. Tot va canviar la nit del dimecres, però, quan l'estilista de celebritats Julian Michaels va agafar les seves cisalles al coïbil de 55 anys i ho va tallar tot!\nEl nou i millorat Staub va mostrar el seu nou "fer, que és un peu més baix que el seu vell estil, a Mira el que passa en viu amb Andy Cohen.\nVa parlar sobre el seu aspecte, que Michaels va dir que estava inspirat en un tall de cabell de Kim Kardashian, a Persones, que va dir a la sortida: "Aquesta és una transformació enorme. Estic obsessionat. No puc deixar de mirar-me. Crec que aquest és el millor que he fet tot l'any."\nEn comptes d'una ruptura o una causa per inspirar la picadura, no obstant això, era simplement el moment d'un canvi de ritme, com Michaels va explicar a la màgia. "M'encanta el cabell llarg, però després d'un temps, no és apropiat per a tots", va dir. "En el cas de Danielle, em sembla que va començar a arrossegar-la. Hi ha una línia que alguns de nosaltres creuem entre llargs i sexy, llargs i avorrits. Això no significa que sigui necessari superar, però ", va afegir.\nEn comptes d'això, Michaels va usar el llarg ventall de KKW a principis d'aquest any com els seus objectius de tall de cabell. "Com que Danielle li agrada molt, canalitzo a Kim K. i vaig pensar:" Jo faig molts lobs i bobs: permetin-me fer la versió més llarga d'un Bob de Kim K. i mantenir-la nerviosa mentre segueix sent sexy i mantenir l'edat adequada de Danielle al mateix temps que és el joc amb els 30 anys d'edat."\nStaub, per la seva banda, va confiar la seva total confiança a l'estilista després d'un breu acomiadament a la tanca, dient-li:" Bé, mel, confio plenament en tu, fes el que fas, el que volguis fer, Fes-ho."\nCom resulta que Michaels sabia millor: el resultat era un aspecte nou i feroç que tenia tothom, incloent a Cohen, que s'agradava. També va donar a la realitat el combustible per al foc que necessitava per tornar a la reunió de l'espectacle, dient: "Ara em sento més potent que mai. Estic disposat a defensar-se d'aquestes dames!"\nQuè us sembla el nou aspecte de Danielle? Compartiu amb nosaltres més de @FeminineClub.com.


Música, poesia i commemoracions a l'Acte Central de la Dona | Ajuntament de Sant Joan d'Alacant\nInici >Regidories >Igualtat >Música, poesia i commemoracions a l'Acte Central de la Dona\tMúsica, poesia i commemoracions a l'Acte Central de la Dona\nPublicado el Dm, 14/03/2017 Sant Joan ha gaudit este cap de setmana d'un espectacle de jazz i poesia en l'acte organitzat per la Regidoria d'Igualtat de Sant Joan en commemoració pel Dia Internacional de la Dona.\nLa Regidoria d'Igualtat ha commemorat el 8 de març amb un acte presentat per la santjoanera Verónica Mira. A més de donar la benvinguda, ella va ser l'encarregada de donar pas a Kontxi Lorente, Letícia Marrades i Kay Day, un trio que va portar un exercici artístic basat en una mescla de música jazz i poesia anomenat "Café de fel", un projecte sensible alhora que enèrgic en el qual els poemes i les cançons ens van introduir en un univers protagonitzat pel paper de la dona en la història del jazz. L'actuació va delectar als i les assistents amb el seu talent, delicadesa i el seu caràcter feminista.\nEl moment més emotiu de la cerimònia va ser quan Guillermina Revolta i Josefina Bueno van pujar a arreplegar el reconeixement que els va dedicar la regidora d'Igualtat Alba Lledó, per exercir les seues professions promovent una sèrie de valors basats en la igualtat i el respecte, concordes amb una societat exigent que reclama un tracte igualitari entre homes i dones.\nGuillermina, a més de ser professora a l'IES Lloixa, és component de l'aula de Debat Feminista de la Universitat d'Alacant i sòcia fundadora de l'Associació per al Museu dels Fets i Drets de les Dones, gran impulsora de tallers contra la violència de gènere i diverses ponències amb perspectiva de gènere.\nPer la seua banda, Josefina Bueno ha sigut professora de Filologia Francesa en la Universitat d'Alacant i ara és Directora General d'Universitat, Recerca i Ciència de la Conselleria d'Educació. Ha treballat en el discurs de les dones musulmanes a França i actualment també és avaluadora en projectes de gènere per la Unitat de Dona i Ciència.\nAmbdues es van sentir molt agraïdes i van dedicar el premi a totes les persones que fan possible que elles estiguen involucrades en un moviment col·lectiu que cerca acabar amb aquells aspectes que fan que encara hàgem de suportar la discriminació per motius de gènere.\nAlba Lledó, va dedicar unes paraules insistint en la importància de seguir visibilitzant la lluita per una societat més justa, tolerant i igualitària, així com denunciar la violència de gènere i l'exclusió pel fet de ser dona.\nL'acte posava fi a una setmana de tallers, xarrades i actes centrats en incidir que la responsabilitat d'acabar amb les desigualtats la tenim tots i totes cadascun dels dies de l'any.


Funchal – Madeira – Guia d’Escala de Port Atlàntic – Viajeros Online\nFunchal – Madeira – Guia d’Escala de Port Atlàntic\nGUIES DE CIUTAT AMB ESCALA DE CREUERS (ATLÀNTIC) <?xml:namespace prefix = o>\nFUNCHAL (MADEIRA) (Descarrega guia amb plànol en pdf) (Versión castellano) (adquireix bitllet del bus turístic)\nCapital de l’illa de Madeira, regió autònoma de Portugal com les Açores. Té uns cent mil habitants, la tercera part del total de l’illa. Protegida per la badia de Funchal té un clima humit i càlid més proper al tropical que al mediterrani amb una temperatura estable durant l’any que va dels 23 graus de màxima als 15 de mínima. La seva disposició semicircular va del nivell del mar fins a gairebé els <?xml:namespace prefix = st1> 1.200 metres d’altitud, entre el blau de l’Atlàntic i el verd que l’envolta.\nDestinació turística sobretot a l’hivern, les seves indústries són al voltant de sucre, cigars, peix i fruites tropicals. Però sobretot el vi, que varia de nom segons l’altitud a la qual es conrea: Sercial, el més sec, Verdelho, semi-sec, Boal, semi-dolç i Malvasía, el més dolç.\nHa estat destinació de personatges històrics buscant tranquil·litat, entre uns altres, el bucaner Capità Kidd, el marí James Cook, l’emperadriu Sissí, Carlos l’Arxiduc d’Àustria o Winston Churchill.\nLa frondositat del paisatge és un dels atractius turístics de la illa. Per això el seu bosc de Laurisilva va ser declarat Patrimoni Mundial Natural de la Humanitat en 1.999. També hi ha molts jardins i parcs molt cuidats\nCreada per Neptú barrejant lava i sal segons la mitologia, però no s’han trobat restes volcàniques. Una altra llegenda diu que formava part de Lemuria un continent que es va enfonsar menys aquest tros de terra.\nTambé es diu que els seus primers habitants van ser una parella d’enamorats bandejats d’Anglaterra que van naufragar, Robert Machín i la noble Ana de Efert.\nLa veritat és que l’illa va ser descoberta per Joao Gonçalves Zarco en 1.421, que va fundar Funchal, considerada ciutat a partir d’1.508. El seu nom procedeix de funcho (fonoll) perquè hi havia molt quan es va descobrir l’illa.\nEnrique el Navegant va introduir el cultiu de la canya de sucre i la vinya. La ciutat es va desenvolupar i es va convertir el port de sortida de tota la producció de sucre i vi de la illa.\nCatedral o Sé : d’1.514 obra de Pêro Annes, per ordre del rei D. Manuel I, d’estil entremesclat. L’exterior sorprèn per la barreja de basalt amb parets blanques, amb la rosassa i portal gòtics. Dins el sostre és de fustes autòctones, d’estil àrab, el púlpit és de marbre, el cadirat és d’estil flamenc del s. XVII, i es completa amb pintures portugueses i flamenques i una talla daurada del s. XVII.\nMercat dos Lavradores : Mostra perfecta de l’arquitectura de l’Estat Novo, combinant el art deco dels anys 30 i el modernisme, trobem 2 panells de taulells en l’entrada principal i uns altres a l’interior, realitzats a la famosa Fàbrica de Sacavém.\nHo trobem prop de la zona històrica de Santa María, ens sorprendrà tant l’olor com el colorit de les seves parades, amb fruits tropicals de tot tipus, flors exòtiques. El divendres és el dia de major moviment. En un costat trobem <?xml:namespace prefix = st1 ns = "urn:schemas-microsoft-com:office:smarttags"> la Llotja dels Pescadors, representativa del pescat en l’Atlàntic.\nTelefèric Funchal – Monte : Situat a la Zona Vella de la Ciutat ens elevarà fins a Monte en poc més de 15 minuts, està format per 39 cabines de 7 places i ens permetrà veure unes fantàstiques vistes de la badia i les valls de Funchal.\nA Funchal es pren en el Camp Almirall Reis arribant al Largo das Babosas en Monte, i des del seu mirador tindrem estupendes vistes de la vall.\nCarros de Cistell : Per tornar a la capital podem fer-ho en un carro de cistell guiat pels peus de dos carreiros, aquests Carros de Cistells són característics de Madeira, són cotxes de vímet i fusta amb capacitat per 2 o 3 persones que es desplacen gràcies al desnivell i són conduïts amb destresa per dos carreiros que vesteixen de blanc i barret de palla controlant el carro amb els seus peus com a frens. El trajecte és d’uns 2 kms durant uns 10 minuts i és pura adrenalina.\nS’inicia al costat de l’Església de Monte i una vegada finalitzat podrem arribar caminant o en taxi fins al centre de la ciutat.\nJardí Botànic de Madeira ; Més de 35.000 m2 en el Caminho do Meio de Funchal, construït en 1.960 acollint més de 2.000 plantes exòtiques de tot el món. Compagina ser un espai lúdic. amb el Museu d’Història Natural i el Herbolari. amb la investigació de la biodiversitat de l’arxipèlag. Hi ha un telefèric que l’uneix amb la localitat de Babosas, oferint estupendes vistes de la badia de Funchal i sobre la Vall de la Riberade João Gomes, i és la millor forma d’arribar a les levadas, que són els antics canals de distribució d’aigua, de Tornos, Bom Sucesso i al Curral dos Romeiros. En l’estació de Jardí Botànic hi ha bar i restaurant amb terrasses de fantàstiques vistes.\nLa seva longitud és d’ 1.600 metres, té 12 cabines per 8 persones i transporta fins a 400 persones per hora.\nCellers de Funchal : És el Museu dels cellers amb més solera del Vi de Madeira, que es troben en l’antic convent de Sant Francesc. Guarda cartes, molts documents, llibres, màquines, barriques i utensilis relacionats amb la viticultura. Hi ha un audiovisual sobre la història del Vi de Madeira i abans d’abandonar-ho es pot realitzar un tast.\nJardí Municipal : Conegut com a Jardí Doña Amelia, al nord de l’Av. Arriaga amb una extensió de 8.300 m2. Antigament acollia el Convent de Sant Francesc, del que solament es conserva la Pedra d’Armes, que podem veure en una zona de gespa. Apreciarem bonics exemples de la flora autòctona i de la resta del Món, identificant les més rellevants. Situat en el centre de la ciutat, acull també un llac i un petit riu amb peixos i aus. Veurem algunes obres d’art i té un auditori en el qual se celebren activitats culturals.\nConvent de Santa Clara : De finals del s. XV, amb parets de taulells del s. XVII, sostres de fusta i taulells. Té una important col·lecció de teles restaurades dels s. XVII i XVIII. Guarda les restes d’un dels descobridors de la illa, João Gonçalves Zarco.\nMuseu d’Art Sacre : Inaugurat en 1.955, dels més antics i ben conservats de Funchal, situat en l’antic Palau Episcopal del s. XVI. Compta amb una important col·lecció d’art nacional dels s. XVI al XVIII, també art flamenc i una destacada col·lecció del període manierista. Destaquen les taules de l’Escola Flamenca i la Creu de Plata portuguesa oferta per D. Miguel I.\nÉs molt fàcil ja que, el port està molt prop del centre i és accessible caminant, de vegades les navilieres posen busos llançadora al centre.\nEs recomana recórrer el passeig marítim fins al final, on trobem el telefèric a Monte, agafar-ho per gaudir de les vistes i si ens atrevim, baixar en cistell o baixar de nou en el telefèric, si ens decidim pel cistell cal prendre un taxi per tornar al centre, que miren d’aprofitar-se, o prendre un autobús o realitzar el retorn al centre caminant, la qual cosa ens pot portar una hora aproximadament.\nUna vegada en el centre podem visitar Mercat des Lavradores i el casc antic replet de restaurants, botigues. Des de la plaça de Largo Socorro obtindrem molt bones vistes de Funchal.\nTambé podem optar per contractar un taxi. Si disposem de suficient temps podem pactar que ens apropin a Cabo Girao, el penya-segat més gran d’Europa i segon del món, amb més de 600 metres de caiguda i visitar el típic poble de Camara de Lobos. També podem optar pel bus turístic.\nUna cosa que no podrem fer en aquesta illa és anar a la platja, doncs no hi ha cap en tota l’illa.\nLL9pRr8Ol1 16 julio, 2012 30 octubre, 2018\nArtículo anterior Funchal – Madeira – Guía de puerto de escala Altántico\nSiguiente artículo Air Europa e Iberia Express no aplicarán la subida de las tasas con retroactividad\nMykonos – Guia d’Escala de Port Mediterrani Oriental


Sovint quan treballes amb nens petits i les seves famílies és curiós veure que a mesura que t'expliquen el motiu que els preocupa i l'evolució dels seus fills descobreixes tot un munt de coses, de senyals d'alarma que han succeït al llarg de la vida del menut, que com a professional et sembla que haguessin sigut prou motiu per demanar ajuda a un especialista.\nAmb això no vull dir que els pares no hagin estat prou atents, ni els pediatres ni les mestres... però si que moltes vegades notem comportaments en els nens que "sentim" estranys però que d'altra banda no sabem si són prou rellevants perquè ho valori un expert. I Tot i així, si creiem que hi ha quelcom que no va del tot bé, a on podem anar? Qui ens pot ajudar?\nEl que cal tenir ben clar com a pares és queningú coneix millor als nostres fill com nosaltres mateixos i per tant si notem que hi ha alguna cosa que ens preocupa o ens té intranquils val més que preguntem què passa. Un nen que no somriu, que li costa comunicar-se, que no fixa la mirada o que la fixa massa "temps", que no juga, que sembla que no assoleixi els aprenentatges al mateix ritme que els altres, que ha viscut experiències estressants...\nEn primera infància ens trobem que moltes de les problemàtiques sorgeixen als 3 anys d'edat coincidint amb l'entrada a P3 quan l'escola dona l'alerta.\nAlgú podria pensar que abans són massa petits perquè els passi res, però res més lluny de la realitat! De fet, si a molts d'aquests petitons els haguéssim pogut veure de nadons segur que haguéssim pogut intervenir abans i per tant ajudar a aquestes famílies.\nA Catalunya tenim la sort de comptar amb un servei gratuït per a infants i les seves famílies des de l'embaràs fins que tenen 6 anys anomenat CDIAP.\nEls Centres de Desenvolupament Infantil i Atenció Precoç estan gestionats per Benestar Social. Actualment hi ha vuitanta sis centres que donen servei i als que poden hi anar qualsevol família sigui quina sigui la seva situació.\nEstà format per un conjunt de professionals especialitzats en infantessa: psicòlegs, treballadors socials, fisioterapeutes, neuropediatres, logopedes.\n•Avaluació global de la problemàtica de l'infant i la seva família (diagnòstic).\n•Informació, orientació, suport i assessorament a la família.\n•Atenció terapèutica a l'infant de forma individualitzada.\n•Orientació i suport a les escoles d'educació infantil.\n•Seguiment de l'evolució de l'infant.\nTrobareu més información a la web de:


Tsunami talla l'AP-7 a la Jonquera i crida a bloquejar la frontera\nLa mobilització provoca retencions de més de 20 quilòmetres i el trànsit és desviat per l'N-II\nBarcelona - Dilluns, 11/11/2019 - 20:10\nEl tall de l’AP-7 convocat per Tsunami Democràtic que congrega gairebé 2.000 persones a la frontera amb França, entre la Jonquera (Girona) i el Pertús (França), s’ha iniciat a les 8.55 hores d’aquest dilluns i segueix en marxa, amb l’objectiu que, segons els organitzadors, pugui prolongar-se tres dies. És la seva anunciada «acció més ambiciosa», que volen allargar fins dimecres com a protesta a lasentència de l’1-O. Els CDR han anunciat que s’afegeixen al tall, que ja provoca més de 20 quilòmetres de cues. El tall, que ja ha arribat a més de sis hores de durada, es realitza als dos costats de la frontera, on s’han congregat diversos centenars de persones. Malgrat això, l’‘app’ de Tsunami insta els seus seguidors a acudir a aquests talls.\nEls vehicles estan sent desviats per l’N-II, totalment col·lapsada. Mentrestant, al tall han quedat atrapats desenes de camioners. L’organització de les petites i mitjanes empreses de transport per carretera, Fenadismer, calcula que són més de 20.000 els camions afectats pel bloqueig que manifestants en contra de la sentència del «procés» apliquen a la frontera per l’autopista AP-7, a la Junquera (Girona).\nPrimeres imatges de la concentració del tall a la Jonquera. La gent crida «tots som Tsunami». #LaForçaDeLaGentpic.twitter.com/rHuaEWbsKW\nEls manifestants han disposat un escenari de grans dimensions al mateix punt fronterer, en sentit a Espanya, amb altaveus, on ha actuat Lluís Llach. A més, han aixecat barricades amb blocs de ciment que eren allà amb motiu d’obres a la via.\nTant a la part espanyola com a la francesa hi ha una forta presència policial que no ha actuat de moment. Això sí, la Gendarmeria francesa ja ha avisat els manifestants de la seva intenció d’actuar per alliberar l’autopista. Això ha portat un alcalde de la zona a intervenir-hi.\n«Avui comencem una nova forma de protesta, fent servir la tecnologia per defensar els drets i llibertats col·lectives. Amb aquest nou paradigma, els vehicles són els protagonistes de l’acció i, per això, fa falta ser massius», assenyalen en el comunicat.\nEn aquesta acció, doncs, els vehicles són clau. Tsunami substitueix les persones físiques pels vehicles. «L’Estat ha deixat clar que si la població posa el seu cos per defensar els seus drets, respondrà amb violència policial contra les persones. Per això, proposem canviar el cos pel cotxe», assenyala. «Tota protesta amb vehicles estàtics a l’Estat ha acabat sense conseqüència ni penal ni administrativa. Tsunami entén que és un camí a explotar», afegeixen.\nDe moment, els Mossos estan prenent nota dels vehicles buits al carril de sortida de Catalunya direcció nord. També comproven si el cotxe està obert, i, si ho està, en revisen l’interior.\nEn el seu comunicat, Tsunami explica que «amb ajuda dels companys de la Catalunya Nord», han pogut tallar l’AP-7 en els dos sentits de circulació a la frontera. «Aquesta mobilització vol ser un crit a la comunitat internacional que faci entendre a l’Estat espanyol que l’únic camí és asseure’s i parlar», afegeixen.\nDivendres passat, Tsunami ja va anunciar una acció que seria«un 11-S de tres dies», i va advertir que mentre no hi hagi una solució política, la gent continuarà mobilitzada. «Demana festa a la feina almenys un dels dies. Has d’estar disposat a desplaçar-te pel territori, i si pots, a passar la nit fora», afirmava la plataforma en un comunicat, que deia que seria necessària roba d’abric, bateries per al mòbil, menjar, sac de dormir, tenda de campanya i una actitud tenaçment no violenta.\nLa plataforma independentista crida a la mobilització mentre no hi hagi una solució a l’«exercici del dret a l’autodeterminació, la llibertat dels presos, exiliats i represaliats, i el lliure exercici de drets fonamentals», sigui quin sigui el resultat de les eleccions.


PREMIS EXTRAORDINARIS DE PRIMÀRIA i SECUNDÀRIA\nAquest dimecres i dijous s’han lliurat els Premis Extraordinaris de Primària i Secundària, respectivament. Es tracta d’una menció honorífica que fa la Conselleria d’Educació als millors alumnes de la Comunitat Valenciana en cada una de les etapes escolars.\nDues alumnes del nostre col·legi han merescut el premi i s’han desplaçat a València, al Palau de les Arts Reina Sofia, per rebre aquesta distinció, acompanyades per les seues famílies i un representant del nostre centre:\nLara Ferrer Sánchez, alumna de 1r d’ESO, ha vist recompensada la seua excel·lent trajectòria a Primària.\nAndrea Castillo Rodrigo, alumna de 1r de Batxillerat, ha vist recompensada la seua excel·lent trajectòria a Secundària.\nEls premis reconeixen expedients acadèmics, però és habitual que quan aquests mèrits arriben és perquè els alumnes aporten, a més a més, qualitats personals que van més enllà de lo acadèmic. És el cas de les nostres dues alumnes: Tant Lara com Andrea son molt bones estudiants però també excel·lents companyes i persones. Comparteixen així una distinció que en els últims anys han rebut, entre altres, alumnes com Celia Vélez, Marc Llopis i Alberto Segura.\nDes d’ací enviem l’enhorabona més afectuosa: Gràcies a Lara i a Andrea per compartir la formació, la il·lusió i el creixement personal amb tota la Comunitat Escolàpia del centre.\nNº Visites: 4946293


Pensions, i més, per Gemma Ubasart\nPensions, i més\nEl sistema de garantia de rendes Opinió Basada en interpretacions i judicis de l’autor sobre fets, dades i esdeveniments.\nL’Estat del benestar té el deure de desmercantilitzar el dret a la subsistència de la mateixa manera que al segle passat vam desmercantilitzar el dret a l’educació o la sanitat\n17 de de novembre del 2021. 21:50\nA fi de reforçar el sistema de pensions, aquesta setmana el Govern central i els sindicats han acordat un augment de les cotitzacions a la Seguretat Social. Amb una pujada de 0,6 punts durant 10 anys (0,5 a càrrec de l’empresari i 0,1 del treballador) es pretén crear un matalàs de protecció, un fons de reserva, per fer front a l’arribada de la generació ‘baby boom’ a l’edat de jubilació. Es calcula que en aquesta dècada s’aconseguiran acumular uns 50.000 milions d’euros. La guardiola, que el 2011 se situava en 67.000 milions, s’ha anat buidant bàsicament pel càrrec de despeses impròpies, a les quals, des d’un punt de vista de separació de sistemes, s’hauria d’haver fet front amb recursos provinents dels Pressupostos Generals.\nMillores en el sistema de la Seguretat Social\nÉs una bona notícia per a les majories socials que, a diferència del factor de sostenibilitat que proposava el PP, els ajustos al sistema promoguts pel mecanisme d’equitat intergeneracional busquin intervenir en el costat dels ingressos. La caixa de la Seguretat Social, de la mateixa manera que passa amb el pressupost general, es pot ajustar reduint les despeses (és a dir, retallant drets socials) o augmentant els ingressos, fent més gran la caixa. Muscular la caixa, fer sostenible el sistema, és a més un bon antídot per als cants de sirena neoliberals que dibuixen escenaris apocalíptics a les generacions més joves, i conviden els més acabalats a endinsar-se en el món de les pensions privades i les capitalitzacions individuals.\nDit això, al sistema li queda un important marge de millora. En dues dimensions: una endògena i una altra exògena. La primera té a veure amb el fet d’aconseguir més equitat dins del sistema: augmentar la quantia de les pensions mínimes, destopar les cotitzacions màximes, intervenir en la desigualtat de gènere, etc. La segona es refereix a la qualitat del mercat de treball i la solidesa del sistema productiu. Que es cotitzi més i millor: salaris més alts; menys informalitat, temporalitat i precarietat, i augment de la productivitat del treball.\nGarantia de rendes més enllà de la Seguretat Social\nAra bé, el repte no està només a millorar la caixa de la Seguretat Social. Són deures del Govern central assegurar que funcioni el sistema, fer-lo més sòlid i just. És el que està treballant aquests dies el ministre Escrivá i de manera més indirecta la ministra Díaz. Però en ple segle XXI, travessat per intenses transformacions econòmiques, culturals, ecològiques i polítiques, l’Estat del benestar té el repte de reinventar el sistema de garantia de rendes també més enllà de la Seguretat Social. Un entramat de prestacions que hauria de vincular-se als Pressupostos Generals i alimentar-se dels recursos provinents d’impostos (creixent i situant-se en la mitjana de l’entorn).\nAixí t’afectarà la pujada de les cotitzacions impulsada per Escrivá\nNo tornarem a la societat de la plena ocupació dels «30 gloriosos». Les vides laborals esdevenen molt més plurals, incertes i discontínues. El treball cognitiu fa saltar pels aires el concepte de jornada laboral. Es consoliden els fenòmens del treballador pobre i del treballador invisible (al no estar reconeguda la seva ciutadania). Les economies de plataforma es van instal·lant en la quotidianitat. El treball de cures s’expandeix, i n’hi ha una visibilització més gran per les transformacions en les estructures familiars. Els canvis demogràfics són una realitat: més esperança de vida, menys naixements, importants fluxos migratoris. Una economia cada vegada més globalitzada, amb una generació de riquesa deslocalitzada.\nDavant tota aquesta nova realitat, dues receptes. Una d’immediata. Construir un sistema integral de garantia de rendes. Articular les actuals prestacions no contributives i les polítiques de rendes mínimes en uns sistemes que ofereixin qualitat i previsibilitat. Dibuixar un entramat de prestacions sòlides per a aquelles persones que no tinguin o hagin tingut possibilitat d’accedir al mercat de treball, que ho facin o hagin fet amb baixa intensitat. Aquí han de coordinar-se i estendre’s diversos tipus d’ajudes laborals, IMV i rendes mínimes. I una recepta a mitjà termini. Caminar cap a l’horitzó de la renda bàsica que permeti desmercantilitzar el dret a la subsistència, de la mateixa manera que al segle passat vam desmercantilitzar el dret a l’educació o la sanitat.\nPensions Ingrés Mínim Vital Seguretat Social\nContra el toc de queda\nEl repte de les majories qualificades


El Ple del Consell Comarcal sotmetrà a aprovació l’ordenança per regular els usos dels espais fluvials — Consell Comarcal del Solsonès\nEl Ple del Consell Comarcal sotmetrà a aprovació l’ordenança per regular els usos dels espais fluvials\nEl Ple del Consell Comarcal sotmetrà a aprovació l’ordenança per regular els usos dels espais fluvials https://www.elsolsones.cat/actualitat/noticies/el-ple-del-consell-comarcal-sotmetra-a-aprovacio-l2019ordenanca-per-regular-els-usos-dels-espais-fluvials https://www.elsolsones.cat/actualitat/noticies/el-ple-del-consell-comarcal-sotmetra-a-aprovacio-l2019ordenanca-per-regular-els-usos-dels-espais-fluvials/@@download/image/NdP-2022-05-18-ordenança espais fluvialsFOTO.jpg\nEl text de l’ordenança preveu sancions de fins a 3.000 euros\nEl Consell Comarcal del Solsonès sotmetrà a aprovació en la sessió plenària d’aquest dijous l’ordenança reguladora dels espais fluvials, la qual concretarà mesures per protegir aquests espais davant de conductes incíviques.\nL’ordenança, que estableix criteris de protecció pels embassaments de Sant Ponç i de la Llosa del Cavall, així com de la ribera Salada, el riu Aigua d'Ora i el riu Aigua de Valls, regularà el bany, les activitats recreatives i l’aparcament, entre altres. L’incompliment del què s’hi estableix o la vulneració pot suposar sancions de fins a 3.000 euros.\nAquesta ordenança reguladora serà d’aplicació pels municipis de Castellar de la Ribera, Clariana de Cardener, Guixers, Olius i Sant Llorenç de Morunys, que seran els encarregats de tramitar les infraccions que siguin comeses en els respectius termes municipals.\nLa redacció i aplicació d’aquesta ordenança deriva de la massificació que han sofert les zones de bany de la comarca i pretén regular les conductes i activitats que s’hi puguin portar a terme, a fi d’evitar actes incívics que posin en perill les persones i el medi natural. Actualment el Consell Comarcal està estudiant diverses propostes per un servei de vigilància que cobreixi els espais fluvials de la comarca sobre els quals s’ha redactat l’ordenança.


Xàtiva Unida fa públic el cost del Betlem de Xàtiva - Portal de Xàtiva\nInicio Política Xàtiva Unida fa públic el cost del Betlem de Xàtiva\nXàtiva Unida fa públic el cost del Betlem de Xàtiva\nEl cost del Betlem a hores d’ara ascendeix a quasi 65.000€, encara que pot incrementar-se fins el final de l’exercici.\nDes de la formació xativina asseguren que aquest exercici de transparència hauria de correspondre a l’equip de govern i consideren prioritari que la ciutadania conega en que s’utilitzen els seus diners. L’any passat ja es va sol·licitar a les regidories corresponents que publicaren aquestes dades però ni tan sols es van facilitar als grups municipals.\nXàtiva Unida ha fet públic el cost del betlem monumental de 2020 per tal d’informar a la ciutadania sobre la utilització dels recursos públics. A dia de hui, el cost del betlem ascendeix a 64.711,57€, desglossat en diverses actuacions, tal i com s’exposa a continuació:\nPagament de productivitats als treballadors municipals: 8107,97€\nCompra d’àrids: 1633,50€\nCompra de travesses de fusta: 2178,00€\nCompra i lloguer de plantes: 5464,75€\nConstrucció de l’estructura: 18778,84€\nMuntatge i desmuntatge: 17499,64€\nRèpliques dels animals: 1450,00€\nAquestes dades s’han extret a través de les contractacions realitzades amb decrets d’alcaldia, però des de Xàtiva Unida adverteixen que encara podrien incrementar-se d’ací a que es tanque l’exercici econòmic 2020 amb la contractació de nous serveis o amb el pagament de factures per vies diferents als decrets.\nA Xàtiva Unida consideren que “aquesta informació s’hauria de fer pública per part de l’equip de govern, però han decidir publicar-la ja que l’actual equip de govern no ha establert els canals suficients per a que aquesta informació arribe a la ciutadania. Cal recordar que l’any passat Xàtiva unida ja va sol·licitar la publicació del cost desglossat del betlem de 2019 i aquestes dades no solament no es van fer públiques, sinó que ni tan sols es van facilitar als grups polítics de l’ajuntament“.


8 principals filtres de DNS / contingut per a la llar per protegir la família i els nens contra les amenaces cibernètiques – fotoweekdc.org\nMitjançant el filtratge DNS, podeu assegurar que els nens estiguin protegits de navegar per llocs en línia perillosos.\nAmb la tecnologia ràpida avui en dia, encara hi ha una cosa que no s’ordena i possiblement mai ho farà. Les preocupacions de seguretat a Internet. Per molt avançats, Internet sempre ha estat un lloc de cultiu d’atacs maliciosos i amenaces cibernètiques.\nNo és el millor consell deixar de fer servir Internet. En fer-ho, us atropellarem les vostres oportunitats de vida, ja que és una cosa tan útil.\nUna solució brillant seria utilitzar DNS o filtres de contingut que protegeixin la vostra família contra atacs cibernètics. I això és el que descobrireu en aquest article.\nPerò primer, aprenem una mica sobre el terme “filtratge DNS”.\n0.1 Què és el filtratge DNS?\n0.2 Beneficis de l’ús del filtratge DNS\n0.2.1 Assegura la navegació segura a Internet\n0.2.2 Protegeix les vostres dades\n0.2.3 Protegeix el dispositiu\n2 Passarel·la Cloudflare\n3 Control parental d’ESET\nQuè és el filtratge DNS?\nEl filtratge DNS significa un filtratge del sistema de noms de domini i és una tècnica per evitar que accedeixi a determinades pàgines web o adreces IP que semblin sospitoses. Un cop tingueu activat el filtre DNS, podeu navegar per Internet sabent que el filtre impedirà visitar llocs web maliciosos mostrant-vos una “pàgina de bloc” que explicarà la causa de la prevenció..\nTambé podeu bloquejar URL específics manualment si esteu segurs que no podran visitar-los en el futur.\nBeneficis de l’ús del filtratge DNS\nHi ha un munt d’avantatges a l’hora d’utilitzar el filtratge DNS per a tu i la teva família. Probablement ja en vàreu tastar, però en teniu alguns que heu de saber:\nAssegura la navegació segura a Internet\nUtilitzar un filtratge DNS significa afegir un bloqueig de ruta a llocs web maliciosos que poden robar informació personal. Algunes altres amenaces inclouen:\nPodeu evitar tots els riscos anteriors amb només aplicar el filtre DNS.\nProtegeix les vostres dades\nTots tenim dades importants als vostres dispositius i, moltes vegades, no sabem quan es tracta de fer una còpia de seguretat. Si és el cas, teniu el risc de perdre-ho tot si visiteu fonts en línia perilloses. Per sort, el següent programari s’encarrega d’això.\nTant se val si navegueu des del telèfon, la tauleta o l’ordinador, visiteu llocs web maliciosos podrien perjudicar el vostre dispositiu. Alguns llocs web poden instal·lar virus al dispositiu de manera remota, cosa que pot fer malbé les funcionalitats i fer-lo parcialment inútil.\nAnem a explorar les següents eines.\nPermet navegar per internet sense cap “sorpresa” CleanBrowsing és una excel·lent eina de filtratge basada en DNS que farà que els vostres fills i tota la família estiguin lliures d’atacs maliciosos. Com que es basa en DNS, no haureu de descarregar cap programari addicional per utilitzar-lo. Tot el que heu de fer és canviar el DNS del proveïdor de serveis d’internet. És tan senzill.\nEl pla gratuït ofereix algunes característiques excel·lents com:\nFiltre de seguretat que bloqueja les fonts de suplantació, ransomware i fonts malintencionades\nBloca el contingut per a adults inadequat\nFiltre familiar especialment dissenyat per a un ús adequat segons grups d’edat\nSi voleu accedir a funcions més avançades, podeu registrar-vos en un dels seus plans de pagament, a partir d’un cost inferior al cafè Starbucks al mes..\nPassarel·la Cloudflare és una solució fantàstica per utilitzar per a la xarxa domèstica o d’oficina. Cloudflare ajuda a garantir l’experiència d’Internet mantenint el contingut malintencionat lluny de la vostra xarxa.\nFunciona dirigint tot el trànsit a través dels seus servidors DNS i creant una política on configureu què permetre o bloquejar. Tota la configuració es realitza mitjançant el preciós quadre de comandament on es pot configurar tot com la següent.\nActiva la cerca segura\nBloqueu els llocs que es consideren sospitosos, programari maliciós, phishing, correu brossa, programari espia, mineria de cripto, botnet\nBloqueu el trànsit per categories com ara drogues, maltractaments infantils, seguretat per a nens, anuncis enganyosos i molt més\nTambé podeu permetre o bloquejar explícitament un lloc. La gran cosa és que el pugueu començar de franc, que sigui suficient per a l’ús domèstic. Un cop finalitzada la configuració, Cloudflare començarà a filtrar el trànsit i us mostrarà la pàgina “Accés restringit” si es pretén bloquejar.\nEl DNS de Cloudflare es pot configurar al router de Windows, macOS, Linux o de xarxa. Si teniu diversos dispositius, la implementació en un router us garantirà que tots els dispositius connectats estiguin protegits.\nControl parental d’ESET\nUn altre servei de filtratge DNS molt impressionant, Control parental d’ESET, funciona perfectament en dispositius d’escriptori i mòbils. En resum, aquí es fa el que fa aquest servei:\nImpedeix la descàrrega de programari sospitós\nRastreja el comportament de la navegació\nFa un seguiment de la ubicació telefònica del vostre fill\nAmb totes aquestes funcions impressionants, també tindreu una prova gratuïta de 30 dies. Després d’això, podeu escollir els vostres plans de pagament a partir de 49,95 dòlars l’any.\nAmb un blindatge de seguretat web avançat que us permet controlar completament les conductes de navegació dels vostres fills, SafeDNS significa el seu nom. És una eina premiada que protegeix la vostra família de diverses amenaces cibernètiques.\nAlgunes característiques excel·lents inclouen:\nAssegura la navegació adequada bloquejant fonts adultes, abusives i malintencionades\nPossibilitat de crear tres filtres diferents per a grups d’edat diferents de la vostra família\nLimiteu l’ús de la pantalla mantenint un temporitzador\nBloqueja els anuncis spam i molestos\nCapacitat de filtrar una xarxa específica o sencera\nTé una aplicació per a Android\nSafeDNS té totes aquestes funcions amb una prova gratuïta de 15 dies. Després d’això, els plans premium comencen a 19,95 dòlars / any.\nElogiat per empreses com IGN i Mac World, Sophos Home és un altre excel·lent filtre DNS que inclou bloqueig d’intel·ligència artificial de virus, programari maliciós i altres amenaces nocives amb facilitat. Està disponible tant per a Mac com per a PC i ofereix una àmplia gamma de protecció que inclou:\nProtecció de navegació\nEstà format per estar al dia de les amenaces en temps real que es produeixen dia a dia mitjançant els vostres hàbits de navegació. Podeu descarregar-lo i utilitzar-lo gratuïtament amb funcions limitades o escollir un dels seus plans de pagament, a partir de només 45 dòlars per any.\nOpenDNS és un dels principals proveïdors de serveis DNS que tenim actualment. De fet, segons la investigació, 1 de cada 3 escoles nord-americanes utilitzen OpenDNS per protegir la seva xarxa. Una característica impressionant d’aquest servei és que després d’haver activat el filtre DNS, qualsevol dispositiu que us connecteu a partir d’ara estarà protegit de diverses amenaces..\nPodeu connectar qualsevol tipus de dispositiu, ja sigui un portàtil, un smartphone o una tauleta. Aquest servei ofereix dos plans gratuïts diferents i altres dos plans de pagament a partir de 19,95 dòlars / any.\nUn altre servei DNS que utilitza intel·ligència artificial per bloquejar les fonts malicioses en línia amb facilitat. Segons la Guia de Tom, Net Nanny s’ha classificat com a número 1 entre altres aplicacions de control parental. Això mateix et diu el bé que és un servei.\nOfereix un munt de prestacions excel·lents que inclouen:\nCapacitat de controlar els hàbits de navegació del vostre fill\nLimiteu el temps de la pantalla dels nens amb un toc de dit\nBloqueja els llocs web sospitosos\nGestiona el que els nens poden navegar per Internet\nBloqueja el contingut per a adults\nPossibilitat de desactivar URL específics\nPodeu utilitzar Net Nanny a Mac OS, Android, iOS i Kindle. Té diferents plans per a diferents dispositius, per la qual cosa val la pena fer-ne una ullada taula de preus per a una millor idea.\nUn dispositiu fenomenal que ve amb una aplicació interactiva, Cercle ha de ser una de les millors opcions d’aquesta llista. És elogiat per marques com Forbes, TechCrunch i USA Today. Ofereix una varietat de protecció per als hàbits de navegació dels vostres fills, com ara:\nDefinició de limitacions a l’ús del telèfon\nRevisa el que el teu fill ha estat navegant durant tot el dia\nPossibilitat d’apagar internet a l’hora de dormir o estudiar\nPossibilitat de recompensar els vostres fills amb un temps de pantalla addicional sempre que sigui necessari\nFer una pausa / reprendre internet sempre que vulguis\nCrec que el punt de venda més gran d’aquest servei és l’aplicació que s’acompanya. És molt divertit i intuïtiu que voldreu seguir utilitzant-lo. L’aplicació funciona tant en iOS com en Android.\nA diferència d’altres filtres DNS d’aquesta llista, Circle és un dispositiu físic que us serà enviat un cop l’adquireixis. Costa 129 dòlars amb una subscripció d’un any a totes les funcions incloses.\nEspero que les eines de filtratge DNS anteriors us ajudin a evitar tornar a ser víctima d’amenaça cibernètica. Juntament amb les eines de filtratge, també és possible que vulgueu utilitzar serveis VPN per protegir la vostra identitat.


Caos de trànsit a la plaça Espanya per la protesta animalista per la gossa Sota, morta a trets per un guàrdia urbà / Z.T.\nper Sílvia Barroso Directora del TOT Barcelona 23 de desembre de 2018 12:20\nEl tall de trànsit que va generar un caos monumental ahir a la nit a la plaça d'Espannya va acabar amb els antiavalots dels Mossos d'Esquadra traient per la força de la calçada els últims manifestants, amb càrregues policials per dispersar els que es negaven a marxar i amb detencions. Fonts de la policia catalana han confirmat al Tot Barcelona que es van arrestar cinc persones per un possible delictes de desordres públics. Els acusen d'haver llançat objectes contra els antiavalots.\nEls fets es van desencadenar quan els animalistes que havien protestat a la tarda a la plaça Sant Jaume per la mort de la gossa Sota pels trets d'un guàrdia urbà es van desplaçar després a la zona on es van produir els fets dimarts, davant d'un hotel que hi ha a la Gran Via. Es van plantar a la confluència de la Gran Via, el Parel·lel i la carretera de Sants i van tallar la circulació.\nImmediatament es va generar un caos de trànsit monumental, amb quantitat de cotxes que van quedar atrapats mentre els animalistes cridaven "volem justícia" al mig de la calçada, enarborant les seves pancartes. Els cotxes que podien intentaven escapar de la ratera en què s'havia convertit la plaça i els altres conductors es van haver de resignar fins que va arribar la Guàrdia Urbana.\nInicialment, l'únic que va fer la policia va ser desviar el trànsit de la Gran Via, el Paral·lel i la carretera de Sants perquè no s'afegíssin més vehicles al caos. Però després van arribar els antiavalots dels Mossos d'Esquadra i van treure els manifestants de la calçada per la força. Va ser aleshores que hi va haver algunes càrregues i alguns manifestants van rebre cops de porra, cosa que van denunciar alguns usuaris a la xarxa, amb vídeos que mostraven les càrregues.\nPorc rural Fa 23 dies\nEl qui va disparar a la gossa va comprar un tiquet directe a l'infern.


Dinamitzador PIDCES als IES Esplugues de Llobregat + PIJ Centre Robert Brillas - ACPJ - Associació Catalana de Professionals de Joventut\nDinamitzador PIDCES als IES Esplugues de Llobregat + PIJ Centre Robert Brillas\nadmin\ton 4 de novembre de 2009\nOFERTA DE FEINA UTE REMOLÍ\nJORNADA: 37.5 hores setmanals (Jornada complerta)\nSOU: 17272.08€ bruts anuals (1439.34€bruts mensuals x 12 pagues)\nOFERTA: Dinamitzador PIDCES als IES Esplugues de Llobregat + PIJ Centre Robert Brillas\nINTERESSATS: enviar cv i carta de presentació a\na l’atenció de Ylènia Mulero.\nDATA MÀXIMA PRESENTACIÓ CURRÍCULUMS :\nDivendres 6 de novembre a les 10:00 matí\nOBJECTIU PRINCIPAL: Fomentar en els joves estudiants l’autonomia en la recerca i l’ús de la informació, i facilitar-ne les informacions que els hi siguin d’interès, tan a nivell general com específicament d’àmbit juvenil. A més, dinamitzar el Casal amb la resta d’espais de joventut de la ciutat\n1. Coordinació amb el referent del municipi, així com dels equipaments juvenils d’aquest.\n2. Coordinació amb la UTE REMOLÍ per la recerca de material informatiu.\n3. Responsable de la imatge, manteniment i gestió del PIJ Centre Cívic Robert Brillas.\n4. Responsable de la programació de l’esplujove.\n5. Detecció les necessitats dels i les joves i execució de campanyes específiques mensuals, i altres activitats que es derivin del projecte.\n6. Responsable de la dinamització als centres de secundària de la ciutat.\n7. Gestió de les inscripcions a les activitats del programa.\n8. Altres feines que se li assignin com a ajuntament i/o UTE\nPERFIL: Animador/a sociocultural, educador/a social, pedagog/a o similar. Disponibilitat a jornada complerta de dilluns a dissabte. Imprescindible experiència amb joves. Es valorarà visqui i/o conegui el municipi.\n• Formació mínima: cicles formatius en animació sociocultural o similar .Es valorarà la formació de diplomatura social o alguna altra carrera universitària relacionada amb el sector.\n• Coneixements d’informàtica a nivell d’usuari envers Word, Access, Excel i Internet.\n• Perfecte ús del català i del castellà parlat i escrit.\n• Ampli coneixement de la realitat juvenil de la població.\nTambé es valorarà la formació específica en polítiques de joventut.\nPrevious: Previous post: Comunicat AcPpJ: La nova formació dels Professionals de les Politiques de Joventut\nNext: Next post: El procés sobre l’acreditació de competències professionals i Qualifica’t


UMH - DISSENY D'IDENTITAT VISUAL\nVisitants: DISSENY D'IDENTITAT VISUAL\nFonaments de la teoria i metodologia de la identificació visual. Estratègies d'identitat. Construcció de la identitat gràfica. Classificació i tipologia de les imatges d'identitat visual. Desenrotllament de Programes d'Identitat Visual Corporativa.\nEl disseny de la identitat visual corporativa i la seua programació és hui en dia un treball demandat entre les organitzacions, empreses o entitats de diferent naturalesa que transcendixen a l'àmbit empresarial. Els objectius, continguts, etc. programats en esta assignatura pretendre dotar l'alumnat dels coneixements, destreses i habilitats necessàries per a poder emprendre un projecte d'esta naturalesa en un pròxim futur professional.\n01Sintetitzar els atributs d'identitat que definixen l'essència d'una organització per aconfigurar la carta d'identitat.\n02Dominar el procés tècnic i comunicatiu d'un sistema d'imatges d'identitat visual i dels identificadors que ho integren.\n03Programar la identitat visual d'una organització o subjecte corporatiu a través de les diferents normes i codis combinatoris.\n04Dissenyar els sistemes d'aplicacions pertinents per a una organització.\n05Diseñar e implementar un manual de normas de identidad visual corporativa\n06Comprendre en el seu conjunt les característiques pròpies i individuals del disseny i programació de la identitat visual d'un subjecte corporatiu.\nU2Identitat visual corporativa\nU3Programació de la identitat visual\nU4Principals sistemes d'aplicacions\nU5Manual de normes d'Identitat Visual\nReposador de Manuals d'identitat visual dissenyats per alumnes de DIC y DIV des de 2009 fins a l'actualitat\nL'assignatura disposa de dos modalitats d'avaluació: MODALIDAD A. (90% TREBALL TEORIC-PRÀCTIC + 10% OBJECTIUS ACTITUDINALS) El/la estudiant haurà de tindre un seguiment regular de l'assignatura que permeta la seua avaluació en esta modalitat (assistència mínima 65 %). El 90% de la qualificació: Avaluació contínua d'un treball pràctic titulat "Manual d'Identitat visual corporativa". Les bases de la pràctica es publicaran en la secció materials de la pàgina web de l'assignatura. El 10 % de la qualificació: Compliment d'objectius actitudinals: Qualitat gràfica genèrica adequada en les presentacions; Exposició clara i ordenada dels continguts escrits; Ortografia; Participació activa en les classes; Entrega en termini i forma de les fases de la pràctica sol·licitada. Els alumnes que no hagen superat el treball pràctic sol·licitat per curs hauran de passar-se a la MODALITAT B per a poder superar l'assignatura. Els que vullguen optar a pujar nota, necessiten recuperar o hagen d'entregar alguna de les fases que no van entregar (almenys 3 d'elles han d'haver-se entregat en data i han d'haver sigut aprovades per a poder optar a la modalitat A, hauran de realitzar les correccions indicades per la professora en el manual i entregar-ho en un nou termini que es publicarà amb suficient antelació. La seua presentació no implica una pujada automàtica de la nota, l'alumne haurà de demostrar que és mereixedor de major qualificació. MODALITAT B. Convocatòria oficial d'examen. (25% PROVA TEÓRICO-PRÁCTICA + 75% TREBALL PRÀCTIC)\nAquellos/as estudiants que no tinguen un seguiment regular tindran la possibilitat de ser evaluados/as per mitjà del manual d'identitat visual solicitat en el curs (bases de la practica publicades en la secció web MATERIALS) y d'una prova teorico-pràctica que determinarà l'adquisició dels objectius i competències de l'assignatura. Esta prova es realitzarà parcialment amb Adobe Illustrator per a execució d'exercicis pràctics, a més hi haurà preguntes de resposta corta per escrit.


L'informe dels serveis jurídics dona a Torrent la potestat d'activar el rellotge a partir d'un ple\nBarcelonaLa llei de la presidència marca, de forma genèrica, els passos a seguir en cas de cessament del president de la Generalitat. Però, davant la probable imminent inhabilitació de Quim Torra, havien sorgit nombrosos dubtes sobre l'itinerari fins a les eleccions. Els serveis jurídics de Presidència els han resolt en un informe que marcarà el futur immediat de les negociacions que mantenen els dos socis de Govern per intentar pactar un final de legislatura sense travetes. Segons ha pogut saber l'ARA, en el document s'atorga al president del Parlament, Roger Torrent, la capacitat d'activar el compte enrere fins a les eleccions si Torra és inhabilitat i no hi ha un altre presidenciable viable, de manera que JxCat i ERC tindrien marge per pactar la data dels comicis.\nEn deu dies hauria de convocar un ple, però el podria situar a dies, setmanes i fins i tot mesos vista si així ho determinés. L'informe no aclareix cap termini. Ara bé, almenys Esquerra ja ha dit públicament que vol que la transició fins a les eleccions sigui com més curta millor i, en tot cas, l'executiu, que estaria en funcions, tindria el marge de maniobra molt limitat. Fonts republicanes consideren que, com a molt, el ple es podria ajornar uns dies per fer coincidir les eleccions en diumenge.\nPel que fa al Govern, l'informe estableix que Pere Aragonès faria les funcions de president substitut i tant ell com la resta de consellers s'haurien de seguir sotmetent al control del Parlament mentre duri l'interinatge.\nReunió per designar el substitut de Torra\nLa convocaria Aragonès però el decret seria del Govern\nL'informe jurídic deixa clar que una condemna del Suprem al president Torra començaria a tenir efectes en el moment en què se li notifiqués la sentència. Segons fonts jurídiques, això podria passar dilluns que ve, tot i que no hi ha un termini fixat. Ho faria el Tribunal Superior de Justícia de Catalunya, a petició del Suprem i el mateix dia s'hauria de publicar el cessament del president de la Generalitat, en un decret signat pel rei Felip VI al Butlletí Oficial de l'Estat (BOE) i, simultàniament, es publicaria al Diari Oficial de la Generalitat (DOGC).\nA partir d'aquí, l'executiu passaria a estar en funcions –si cessa el president també cessen amb ell els consellers– i quedaria limitada la seva actuació. No podria presentar projectes de llei ni tramitar els pressupostos i s'hauria de limitar a gestionar el dia a dia del Govern. L'única excepció seria la promulgació de decrets llei si complissin els criteris d'urgència exigibles.\nPer la seva banda, Aragonès assumiria pràcticament totes les funcions de president, a excepció de tres d'importància cabdal: la capacitat de convocar de forma anticipada les eleccions; nomenar i cessar consellers, i sotmetre's a una qüestió de confiança al Parlament. Però ¿com es faria el traspàs de poders entre Torra i Aragonès? Seria l'actual vicepresident qui convocaria personalment una reunió extraordinària del consell executiu en la qual els consellers de forma col·legiada avalarien el decret de substitució del president de la Generalitat. Aquest decret s'enviaria posteriorment al Parlament.\nEls serveis jurídics descarten, doncs, que sigui el mateix Aragonès qui es nomeni a través d'un decret, per evitar que ell mateix sigui qui s'assigni les competències. Un dels obstacles de la negociació entre JxCat i Esquerra ha sigut precisament el paper d'Aragonès en aquest interinatge. Sobre la taula, una de les qüestions a debat, segons diverses fonts consultades per l'ARA, és que la consellera de Presidència, Meritxell Budó, es reparteixi la representativitat institucional amb Aragonès. El vicepresident seria l'únic president suplent, però podria compartir protagonisme polític amb Budó.\nL'executiu seguiria sotmès al control del legislatiu\nEls grups podrien reclamar sessions de control, preguntes, mocions i compareixences\nL'informe diu que la cambra manté els possibles mecanismes de control parlamentari sobre el Govern en funcions. Ja siguin les preguntes, les interpel·lacions o les mocions, les compareixences i les sessions informatives o les comissions. És a dir, durant els mesos que l'executiu estigui en funcions, que es podrien allargar més enllà dels comicis –després s'ha de formar govern–, els grups parlamentaris podrien fer ús de qualsevol de les facultats previstes per exercir el control sobre el Govern.\nDe fet, hi ha un precedent clar: els serveis jurídics es remeten a la resolució recent del Tribunal Constitucional sobre el tema. Ho va fer el 14 de novembre del 2018 en referència al llarg temps que es va passar en funcions l'executiu de Mariano Rajoy a la Moncloa. El TC va determinar que el Congrés i el Senat poden exercir el control parlamentari sobre el Govern de l’Estat en funcions, tot i que no hi hagi una relació de confiança política amb el seu president.\nAra bé, en l'informe de Presidència s'esquiva la qüestió de si, per exemple, Aragonès hauria de substituir Torra o no en les sessions de control o si ell hauria de ser un conseller més. Aquesta també és una de les qüestions a debat entre JxCat i ERC.\n10 dies o alguns més per a la investidura fallida\nAragonès signaria la convocatòria electoral\nLa llei defineix l'automatisme per substituir el president de la Generalitat i també els terminis per escollir-ne el successor, tant el temporal –el vicepresident– com el definitiu. El president del Parlament, Roger Torrent, hauria d'obrir una ronda de contactes durant els deu dies següents a la inhabilitació amb tots els grups per determinar si hi ha un candidat viable. No seria cap sorpresa que no en trobés cap, tenint en compte que els tres grups independentistes sumen majoria absoluta i han dit que no tenen cap intenció de presentar candidat. L'oposició ho podria provar però ni el PSC ni els comuns hi semblen gaire interessats i Cs no ha aclarit res tot i les nombroses rodes de premsa que ha fet aquesta setmana sobre la qüestió.\nEncara que no hi hagi candidat, l'informe dels lletrats del Parlament –a partir d'un de similar fet pel Consell d'Estat en referència a la Comunitat de Madrid– explicita que, en absència d'un candidat viable, el president del Parlament també pot activar el compte enrere fins a les eleccions amb un "acte equivalent" a una investidura fallida. El que expliquen els serveis jurídics de Presidència és que aquest acte equivalent podria ser un ple, que no s'hauria de fer obligatòriament al cap de deu dies del cessament del president. Torrent estaria obligat a convocar el ple dins d'aquest termini, però el podria situar més endavant en el calendari, uns dies o unes setmanes després. Això seria determinant per a la data de les eleccions, ja que aquest ple activaria el compte enrere de dos mesos fins a la dissolució automàtica de la cambra.\nLa dissolució de la legislatura implicaria la convocatòria automàtica de les eleccions –portaria la signatura d'Aragonès per una qüestió formal–, que se celebrarien al cap de 54 dies. Si dilluns que ve s'acabés confirmant la inhabilitació de Torra, per exemple, les eleccions es podrien celebrar a partir del 31 de gener del 2020.\nEls assessors de Torra en mans d'Aragonès\nEls consellers mantindran el seu personal eventual\nQuan hi ha un cessament a la Generalitat, el personal eventual –bàsicament assessors– que depenia del càrrec cessat també perd la feina. En aquest cas, del president Torra depèn directament el coordinador de la seva oficina; el gabinet de relacions institucionals; el gabinet de relacions externes i protocol; el gabinet de comunicació, i la secretaria. Però es dona la circumstància que tots aquests nomenaments no els va fer ell sinó la secretària general de Presidència –una situació irregular que s'hauria de modificar en el futur, segons els serveis jurídics–, per delegació de la consellera de Presidència (inicialment Elsa Artadi, que va ser substituïda per Meritxell Budó). L'informe conclou que, tenint en compte aquesta peculiaritat, seria Pere Aragonès qui determinés si s'haurien de mantenir al Govern els assessors de Torra en cas que arribés la seva inhabilitació.


Esquerra Republicana arrenca el compromís del ministre d’Energia de recuperar els 4,4 milions pendents de la reconversió minera del Berguedà - Esquerra\nEsquerra Republicana arrenca el compromís del ministre d’Energia de recuperar els 4,4 milions pendents de la reconversió minera del Berguedà\nLa senadora Mirella Cortès i el diputat Joan Capdevila s’han reunit aquest dimarts amb Álvaro Nadal a la seu del ministeri\nEl ministre d’Energia, Turisme i Agenda Digital, Álvaro Nadal, s’ha compromès aquest dimarts davant la portaveu d’Esquerra Republicana al Senat, Mirella Cortès, i el diputat al Congrés Joan Capdevila, a recuperar via conveni els 4,4 milions d’ajut estatal per a la mineria de carbó del Berguedà pendents des de 2012 i que s’incorporarien en el programa en curs, per al període 2013-18.\nCortès i Capdevila s’han reunit amb Álvaro Nadal a la seu del ministeri, a Madrid. La trobada es va concretar arran d’una interpel·lació de la portaveu republicana al Senat en relació a la reconversió minera i industrial a la Catalunya Central “i les esmenes que vam presentar als pressupostos de 2017 per continuar insistint en aquesta demanda”, assenyala Cortès.\nLa portaveu d’Esquerra al Senat ha vist el ministre “predisposat a l’acord” i pendent, a partir d’ara, d’articular “un conveni marc amb la Generalitat per poder recuperar els ajuts pendents”. Seria a través d’un programa específic d’actuacions concretes de caràcter excepcional.\nPel que fa a la situació de la mineria no energètica del Bages, com és el cas de la potassa a Sallent o la de sal a Cardona, el ministre Nadal ha traslladat als representants republicans que el Ministeri d’Hisenda estaria disposar a plantejar algun tipus d’ajuts a canvi de suports parlamentaris als pressupostos.\nEsquerra Republicana va incorporar una esmena als pressupostos de 2017, rebutjada com totes les del grup, per destinar 15 milions d’euros a la reconversió econòmica de la mineria no energètica de Sallent, en una iniciativa que es podria obrir també al municipi de Cardona. El ministre d’Energia “s’hi ha mostrat obert”, conclou Cortès, però ha derivat la responsabilitat final al d’Hisenda, que dirigeix Cristóbal Montoro.\nMirella Cortès, Álvaro Nadal i Joan Capdevila, a la trobada d'aquest dimarts a Madrid